CELEX: 62021TN0409
Language: ro
Date: 2021-07-09 00:00:00
Title: Cauza T-409/21: Acțiune introdusă la 9 iulie 2021 – Germania/Comisia

13.9.2021   
            
            
               RO
            
            
               Jurnalul Oficial al Uniunii Europene
            
            
               C 368/28
            
         
      Acțiune introdusă la 9 iulie 2021 – Germania/Comisia
      (Cauza T-409/21)
      (2021/C 368/44)
      Limba de procedură: germana
      
         Părțile
      
      
         Reclamantă: Republica Federală Germania (reprezentanți: J. Möller și R. Kanitz, agenți)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei Comisiei Europene din 3 iunie 2021 privind ajutorul de stat SA.56826 (2020/N) – Germania – 2020 reform of support for cogeneration și privind ajutorul de stat SA.53308 (2019/N) – Germania – Change of support to existing CHP plants [articolul 13 din Gesetz zur Kraft-Wärme-Kopplung (Legea privind producția combinată de căldură și electricitate – KWKG)], în măsura în care constată că
                  
                              a)
                           
                           
                              susținerea producției de electricitate prin cogenerare în centrale de cogenerare cu înalt randament, noi, modernizate și renovate,
                           
                        
                              b)
                           
                           
                              susținerea rețelelor de încălzire și de răcire care consumă energie redusă,
                           
                        
                              c)
                           
                           
                              susținerea acumulatorilor de căldură și de frig,
                           
                        
                              d)
                           
                           
                              susținerea producției de electricitate prin cogenerare în centrale de cogenerare existente, cu înalt randament, alimentate cu gaz, în sectorul încălzirii urbane și
                           
                        
                              e)
                           
                           
                              reducerea prelevării impuse de KWKG pentru producătorii de hidrogen
                              constituie ajutoare de stat în sensul KWKG 2020 și
                           
                        
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă un motiv. Ea apreciază că Comisia Europeană a săvârșit o eroare de drept în interpretarea sa și în aplicarea articolului 107 alineatul (1) TFUE atunci când a constatat că întreprinderile vizate de măsura notificată beneficiau de ajutoare acordate de stat sau prin intermediul resurselor de stat. Reclamanta susține că în mod greșit Comisia Europeană a apreciat, în primul rând, că doar caracterul de taxă a unei prelevări implică un caracter etatic al resurselor colectate în sensul articolului 107 alineatul (1) TFUE. Reclamanta apreciază că în mod eronat Comisia a apreciat, în al doilea rând, că prelevarea stabilită în conformitate cu Gesetz für die Erhaltung, die Modernisierung und den Ausbau der Kraft-Wärme-Kopplung 2020 (Kräfte-Wärme-Kopplungsgesetz, KWKG) (KWKG-Umlage) constituie deja o taxă în sensul jurisprudenței Curții de Justiție a Uniunii Europene. Reclamanta arată că în mod eronat Comisia Europeană a prezumat, în al treilea rând, că resursele acordate prin gestionarii de rețele de transport se află sub control public și sunt astfel la dispoziția statului.